MOTERŲ SAJUNGOS CHICAGOS APSKRITIES VALDYBA 
Iš dešinės sėdi: Mary Druktenienė, iždininkė ir Donna Kamm, pirmininkė. Iš dešinės 
stovi: Ursula Rastenienė, vice-pirmininkė; Virginia Shimkienė, sekretorė; Marijona 
Paukštienė, iždo globėja; Ona Aleliūlienė, reklamos vedėja. 


Arts Guild atsilankė daug publikos ir liko gražaus pelno. Vadovavo 
Donna Kamm. „Filmų Vakarą“ suruošė Apskritis Cicero, Ill. šv. Antano 
salėje. Vadovaujant Petronėlei Zakarienei, vakaras sėkmingai praėjo ir 
iš to buvo skirta $40 Sąjungos Lėšų Fondui. 

Jubiliejinis Moterų Sąjungos 25-tasis seimas įvyko Cicero, Ill. 1953 m. 
48 kp. globoje. Apskritis siuntė delegatę Donną Kamm. Seimas buvo gau- 
singas delegatėmis ir praėjo darbingai. 1954 metais Apskrities pirmame 
susirinkime Centro iždininkė Elena Statkus atsisveikina su visomis, nes 
vyksta į Miami, Floridą nuolatiniam gyvenimui ir pristato naują centro 
iždininkę Donna Kamm. 

Minint Moterų Sąjungos 40 metų Jubiliejų Apskritis suruošė Konfe- 
renciją šv. Panelės Gimimo Bažnyčioje, birželio 26 d. Globojo 46 kp., va- 
dovavo Dale Murray. Prelegentės Augusta Šatkienė ir Juzė Daužvardienė 
skaitė paskaitas. Buvo vaišės ir programėlė. Visų kuopų delegatės daly- 
vavo. 

1956-59 metai. Tų metų valdyboje: Victoria Leone ir Augusta Šatkie- 
nė, pirmininkės; Mary Genis, vicepirmininkė; Virginia Shimkus, sekre- 
torė; H. Naurocki ir Donna Kamm, iždininkės. 

Sąjungos seimas įvyksta 1957 metais, Cicero, Ill. pnie kuopos 
globoje. Augusta Šatkienė buvo rengimo komisijos pirmininkė. Seimas 
praėjo pakilioje nuotaikoje ir buvo skaitlingas dalyvėmis. 

1958 metais Apskritis suruošė bankietą pagerbti Marijoną Vaičiūnie- 
nę jos 33 metų raštininkavimo organizacijai proga. Jai įteikta piniginė 
$370 dovana. 

Moterų Sąjungos 45 metų jubiliejaus proga Apskritis suruošė ban- 
kietą „Sharko Restaurant“ 1959 metais gruodžio mėnesį. Komisijai pir- 
mininkavo Augusta Šatkienė, jai padėjo — Donna Kamm. Bankietas 
pavyko ir paliko neišdildomų įspūdžių. Per bankietą buvo pagerbta Au- 
gusta Šatkienė, viena iš charterio narių ir pirmųjų veikėjų organizaci- 
joje. Brogiamos vedėja buvo Donna Kamm. 

1960-64 metai. Valdybos narės sekančios: Donna Kamm, pirmininkė; 
Uršulė Rastenienė, vicepirm.; Virginia Shimkus, sekretorė; iždininkės: 

Natalija Šatūnas ir Mary Druktenis; M. Paukštienė iždo globėja; Ona 
Aleliūnienė, reklamos vedėja. 

Apskritis suruošė „Šokių Vakarą“ Vengeliausko salėje. Komisijon 
įėjo: M. Paukštienė, Uršulė Rastenienė, E. Gudgailienė, M. Druktanis ir 
Mary Srupša. Šokių vakaras davė gražiaus pelno ir praėjo sėkmingai. 

Sąjungos seimas įvyko 1961 metais, 20 kp. globoje. Apskrities valdy- 
ba prisidėjo prie ruošimo darbų. Apskritis sudarė 5 rekomendacijas sei- 
mui. 

1962 m. gegužės 27 d. į susirinkimą atvyko Centro Vicepirmininkė 
Ona Slažas su paskaita. Jai pati pirmininkė įteikė perlų eilutę. 1962 m. 
kovo 4 d., Chicagos miestui minint 125 metų „Birthday“, katalikes mo- 
teris atstovauti pakviesta Donna Kamm. 

1962 m. rugsėjo mėn. 9 d. susirinkime Jaunimo Centre paskaitą ,„Lie- 
tuviškoji Dvasia“ skaitė Tėvų Jėzuitų provincijolas, kompozitorius Tėvas 
B. Markaitis. 

Atvelykio sekmadienio popietę, 1963 m. balandžio mėn. 21 d. Apskri- 
ties iniciatyva įvyko Seimelis. Pradėtas susikaupimo valandėle. Paskaita 
„Katalikės Moters Uždaviniai“, skaitė Tėvų Marijonų provincijolas, kun. 
V. Rimšelis. Dalyvavo delegatės iš visų kuopų, parodydamos savo solida- 
rumą. Meniškai paruoštas stalas su margiausiais margučiais-velykaičiais 
puošė sesijos salę. Pietus patiekė ir paruošė Apskrities valdyba. Programai 
ir sesijai vadovavo Donna Kamm. 

Atvelykio sekmadienio rytą, 1964 m. įvyko suvažiavimas Cicero, Ill. 
Šv. Mišias atlaikė prel. I. Albavičius. Delegatės suvažiavo iš visų kuopų, 
net iš 61 kp. Gary, Ind. Salėje akį traukė tradicinis margučiais - vely- 
kaičiais meniškai papuoštas stalas, kurį tvarkė Donna Zilis, ji ir dovanų 
paskirstymą pravedė. Pietus paruošė 48 kp. valdyba ir jų pirmininkė 
Mary Genis. 

1964 m. rugsėjo 27 d. įvyko Sąjungos minėjimo 50 metų jubiliejaus 
bankietas, Jack Kiltys Restorane. Dalyvavo svečiai iš įvairių luomų ir 
profesijų. Dali programos sudarė Apskrities kuopų pirmininkės. Po užde- 
gimo penkių žvakių ant jubiliejinio torto, pirmininkės išreiškė savo lin- 
kėjimus organizacijos veikėjoms, bei apskričiai. Kuopų pirmininkės yra: 
Mary Druktenis, 2 kp.; Grasilda Meiluvienė, 20 kp.; Ona Ivins, 46 kp.; 
Mary Genis, 48 kp.; Julė Pukelienė, 49 kp.; Antanina Neinienė, 61 kp.; 
Natalija Šatūnienė pavadavo 67-tos kuopos pirmininkę Katriną Yanchus 
ir Bertha Kukowski, 75 kp. 

Bankieto ruošimo komisijai pirmininkavo Centro Iždo Globėja ir Apsk- 
rities Iždininkė Mary Druktenis. Programos vedėja ir pranešėja buvo pati 
Apskrities pirmininkė, Donna Kamm. Bankietas ir šokiai praėjo puikioj 
nuotaikoj ir taip užbaigta organizacijos pirmoji šimtmečio dalis visoms 
kuopoms dalyvaujant. 

Praėjusių kelių metų Apskrities susirinkimai buvo įvairūs, įdomūs, 
ir seimai sutraukė didelį skaičių delegačių. Apskritis yra išaugusi į reikš- 
mingą organizaciją ir priklausančios 2, 20, 46, 48, 61, 67 ir 75 kuopos re- 
prezentuoja bene pačias darbingiausias katalikes moteris Chicagoje. 

Parašius paskutiniuosius Chicagos Apskrities 50 metų veikimo istori- 
jos sakiniu sustoju. Nerandu tinkamų žodžių užbaigai. Sąjungietės ne- 
tik globojo savas šeimas, bet aukojosi idėjai ir bažnyčios bei žmonijos 
labui. 50 metų darbas — garbingai ir pavyzdingai užbaigtas. 


